tomron87/hebrew-wikipedia-sentences-corpus huggingface dataset:
אדולפו רודריגס סאה, נשיא ארגנטינה בשנת 2001.
אדוארדו דואלדה, נשיא ארגנטינה בין השנים 2002–2003.
חוסה לואיס מורטורה, שר החוץ של ארגנטינה בין השנים 1914–1916.
לואיס מורנו אוקמפו, עורך דין ותובע בבית הדין הפלילי הבינלאומי.
אוניברסיטת בלגרד (בסרבית: Универзитет у Београду ,Univerzitet u Beogradu) היא האוניברסיטה הגדולה והוותיקה ביותר בסרביה.
היא נוסדה בשנת 1808 כמוסד לחינוך גבוה בימי המהפכה הסרבית.
ב-1838 התמזגה עם המחלקות שנוסדו בקרגוייבץ לתוך מוסד מאוחד.
בשנת 1905 שינה את שמו ל"אוניברסיטה".
המוסד כולל 31 פקולטות, 11 מכוני מחקר, הספרייה האוניברסיטאית, ו-7 מרכזים אוניברסיטאיים.
הפקולטות מאורגנות ב-4 קבוצות: מדעי החברה ותחומים הומניים; מדעי הרפואה; מדעי הטבע ומתמטיקה; ומדעים טכנולוגיים.
חברה ועידת בתי הספר האירופיים לחינוך ומחקר הנדסי מתקדם.
מאז היווסדה ועד שנת 2010 לאוניברסיטת בלגרד היו 330,000 בוגרי תואר ראשון, כ-21,300 בוגרי תואר שני, 29,000 בוגרי תואר מומחה, ו-12,600 בוגרי דוקטורט.
ב-13 בספטמבר 1808 בימי המרד הסרבי נגד הטורקים העות'מאנים, דוסיטיי אוברדוביץ', דמות מובילה של עידן האורות במרחב הסרבי, ייסד בבלגרד את "בית הספר הגדול" (וליקה שקולה Велика школа), בעל פרופיל קלאסי.
בית ספר זה על גלגוליו היה למוסד החינוך הגבוה של סרביה בשנים 1808–1905. בית הספר פעל תחילה עד שנת 1813, הוקם מחדש בשנת 1838 בקראגויבאץ תחת השם "ליצאום" ובשנת 1841 הועבר לבלגרד.
פעל אז תחת השם "הליצאום של בלגרד" וכלל פרט לפקולטה לפילוסופיה גם פקולטה למשפטים.
בשנים 1863–1905 הוא נשא שוב את השם "בית הספר הגבוה" או "האקדמיה הגדולה של בלגרד".
מושבו הראשון היה בבית הרוזנת ליוביצה, אחר כך עבר לבית הקפטן מישה אנסטסייביץ', לפי שם בעלי הבניין, סרבי אמיד, שתרם אותו למדינה.
הבניין, הנחשב לאחד הבתים היפים של בירת סרביה, מאחסן גם בימינו את הרקטור של האוניברסיטה.
בית הספר היה תחילה שילוב של בית ספר תיכון קלאסי ושל מכללה.
ב-24 בספטמבר 1863 מעמדו עוגן בחוק כ"מוסד מדעי לחינוך גבוה ומקצועי" תחת חסות משרד החינוך של ממלכת סרביה, בראשות רקטור שהתמנה על ידי המלך ומועצה אקדמית.
אחרי 1863 כלל המוסד שלוש פקולטות: פילוסופיה, הנדסה ומשפטים.
ב-27 בפברואר 1905 נחקק חוק האוניברסיטה ששינה את שם המוסד באופן רשמי לאוניברסיטת בלגרד.
החוק נחתם על ידי המלך פטר הראשון קאראג'ורג'ביץ' שערב לאוטונומיה של האוניברסיטה.
בנוסף לפקולטות לפילוסופיה, למשפטים ולהנדסת חשמל, לפי החוק הוקמו גם פקולטה לתאולוגיה נוצרית אורתודוקסית, ולרפואה.
עד שנת 1863 לפני לימודי הפילוסופיה שנמשכו שנתיים היוו שלב חובה לפני לימודי המשפטים.
עם המרצים נמנו מלומדים שהתחנכו באוניברסיטאות באוסטריה, גרמניה וצרפת, כגון יובן סטריה פופוביץ', יוסיף פנצ'יץ', ג'ורו דאניצ'יץ' ואחרים.
בשנת 1894 סטבן מרקוביץ' לימד את הקורס הראשון להנדסת חשמל וייסד את הפקולטה להנדסה.
כעבור ארבע שנים הוא הקים את המעבדה הסרבית הראשונה להנדסת חשמל.
בשנת 1914 אישה ראשונה סיימה לימודים באוניברסיטה - לימודי משפטים.
אוניברסיטת בלגרד ידעה התפתחות והתרחבות משמעותית בשנים שבין מלחמות העולם ובמיוחד אחרי הקמת הרפובליקה הפדרלית הסוציאליסטית של יוגוסלביה בראשות טיטו.
בשנים 1960–1970 נרשמו ללימודים בה גם סטודנטים רבים מארצות אחרות.
עם זאת, בימי המשטר הקומוניסטי המוסד הושפע על ידי האידאולוגיה של המשטר.
באותה תקופה אוניברסיטת בלגרד תרמה להקמת כל יתר האוניברסיטאות בסרביה, מונטנגרו ומקדוניה ושל כמה אוניברסיטאות בבוסניה והרצגובינה.
אחרי מותו של טיטו סבל המוסד, כתוצאה מחוסר יציבות הפוליטית ומלחמות שפרצו ביוגוסלביה, מירידה גדולה מאוד במשאבים הפיננסיים שלה ובכך נפגעה איכות הלימודים.
בימי משטרו של סלובודן מילושביץ', האוניברסיטה עמדה בפני מדיניות אל לחצים פוליטיים וחוסר אוטונומיה אקדמית ומנהלית.
האוניברסיטה הפכה למרכז ידוע של האופוזיציה הפוליטית בסרביה.
סטודנטים ופרופסורים בבלגרד ארגנו הפגנות המוניות נגד הממשלה.
ארגוני סטודנטים כמו "אוטפור" תרמו בצורה משמעותית להדחת הממשלה.
אוניברסיטת בּוֹאַזִיצִ'י (בטורקית: Boğaziçi Üniversitesi; אוניברסיטת הבוספורוס) נמצאת בצד האירופאי של הבוספורוס באיסטנבול.
יש בה ארבע פקולטות ושתי מכללות.
האוניברסיטה, שנוסדה בשנת 1863, היא האוניברסיטה האמריקאית הראשונה שהוקמה מחוץ לארצות הברית, עם קשר חזק לאקדמיה האמריקאית, דרך "מכללת רוברט".
האוניברסיטה מדורגת בקביעות הראשונה בטורקיה, ועקב כך היא מושכת סטודנטים מצטיינים.
שפת ההוראה בה היא אנגלית (ולא טורקית).
היא היחידה בטורקיה שמדורגת בין "200 האוניברסיטאות הראשונות בעולם" במדד האוניברסיטאות של טיימס (לשנים 2013–2014).
אוניברסיטת ברגן (בנורווגית: Universitetet i Bergen) היא אוניברסיטה ציבורית הממוקמת בברגן שבנורווגיה אשר נוסדה בשנת 1946. האוניברסיטה חברה ברשת אוטרכט, ברשת אורורה ובקבוצת קוימברה (GC).
באוניברסיטה לומדים למעלה מ-17,000 סטודנטים.
אמנם האוניברסיטה הוקמה במתכונתה הנוכחית רק בשנת 1946, התקיימה בעיר פעילות אקדמית ולימודית בעיר עוד משנת 1153. בשנת 1817 נוסדה בעיר אקדמיה ימית.
המכון הגיאופיזי הוקם בשנת 1917 ובית הספר לכלכלה נוסד בשנת 1936.
מבין בוגריה הידועים של האוניברסיטה ניתן למנות את לייף אובה אנדסנס, ארנה סולברג, קרל אובה קנאוסגורד ויון פוסה.
הפקולטה לאומנות, מוזיקה ועיצוב - הפקולטה החדשה ביותר באוניברסיטת ברגן, שהוקמה בשנת 2017.
הפקולטה למדעי הרוח - שבה פועלות מחלקות כגון ארכאולוגיה והיסטוריה, שפות זרות, בלשנות וספרות, פילוסופיה ועוד
הפקולטה למתמטיקה ומדעי הטבע - בפקולטה מחלקות כגון ביולוגיה, כימיה, מדעי כדור הארץ, מתמטיקה, מדעי המידע, פיזיקה.
הפקולטה לרפואה - בפקולטה לרפואה מחלקות לביורפואה, רפואת שיניים, רפואה ובריאות הציבור.
הפקולטה לפסיכולוגיה - ניתן ללמוד פסיכולוגיה רפואית, פסיכולוגיה קלינית, חינוך, קידום בריאות ועוד.
הפקולטה למדעי החברה - בין מחלקות הפקולטה נכללות כלכלה, גאוגרפיה, סוציולוגיה, אנתרופולוגיה, תקשורת, פוליטיקה השוואתית ועוד.
אוניברסיטת בוקוני (באיטלקית: Università Commerciale Luigi Bocconi) היא אוניברסיטה פרטית, הממוקמת במילאנו שבאיטליה, אשר הוקמה ב-10 בנובמבר 1902. האוניברסיטה מתמקדת בתחומי כלכלה, משפטים, ניהול, מדעי המדינה ומינהל ציבורי.
בתחומים אלו האוניברסיטה נחשבת לאחת הטובות באיטליה ובאירופה בכלל.
במסגרת האוניברסיטה לומדים גם כ-20 מרכזי מחקר.
האוניברסיטה חברה בפורום מנהיגי האוניברסיטאות העולמי.
אוניברסיטת בוקוני נחשבת לאחת האוניברסיטאות היוקרתיות ביותר בעולם והיא ממוקמת במרכז ההיסטורי של מילאנו בויאלה בליני.
מבין בוגריה הידועים של אוניברסיטת בוקוני ניתן למנות את לואיג'י זינגלס, מריו מונטי ולואיג'י אינאודי.
אוניברסיטת ברמינגהאם היא אוניברסיטה ציבורית הממוקמת בברמינגהאם שבממלכה המאוחדת אשר הוקמה ב-1825. נכון ל-2020 לומדים באוניברסיטת ברמינגהאם כ-35,000 סטודנטים.
האוניברסיטה חברה במספר ארגונים בין-לאומיים ובהם אוניברסיטאס 21, איגוד אוניברסיטאות חבר העמים הבריטי וקבוצת ראסל.
מבין בוגריה הידועים של האוניברסיטה ניתן למנות 11 חתני פרס נובל וראשי ממשלת בריטניה סטנלי בולדווין ונוויל צ'מברלין.
ספריית האוניברסיטה פרוסה על פני 9 אתרים בקמפוס, ונמצאים בה כמיליוני פריטים.
בשנת 1825 הוקם במקום בית ספר לרפואה ובשנת 1875 הוקם במקביל בית ספר למדעים.
האוניברסיטה הוקמה במתכונתה הנוכחית בשנת 1900 כאיחוד של שני בתי ספר אלו, תחת חסותה של ויקטוריה, מלכת הממלכה המאוחדת.
בשנת 1901 הוקם בית הספר לכלכלה.
בשנת 1939 החלו לימודי אמנות ובשנות ה-50 החלו לימודי הנדסת גרעין.
במהלך מלחמת העולם הראשונה הוקם באוניברסיטה בית חולים משמעותי שטיפל ב-125,000 פצועים.
בקמפוס הראשי של האוניברסיטה ניצב מגדל השעון לזכר ג'וזף צ'מברלין, שהוא מגדל השעון הגבוה ביותר בעולם.
ב-1 באוגוסט 2008, האוניברסיטה עברה לארגון אקדמי של חמישה 'קולג'ים', המורכבים ממספר רב של 'בתי ספר':
אוניברסיטת באת' היא אוניברסיטה ציבורית הממוקמת בעיר באת', אנגליה, שבממלכה המאוחדת שהוקמה בשנת 1885.
האוניברסיטה חברה באיגוד אוניברסיטאות חבר העמים הבריטי (ACU) ובארגון ברית GW4. מבין בוגריה הידועים של האוניברסיטה ניתן למנות את אדוארד לוואסה, אן מקליין, פלאח מוסטפא בכיר ופלורנס ואמבוגו.
שורשי האוניברסיטה טמונים בבתי ספר טכניים שנוסדו באזור בשנים 1595. מכללה נוספת נוסדה בבריסטול ב-1885. בשנת 1907 נוסד בית ספר לרוקחות שסופח למכללה בשנת 1929. כלל המוסדות האקדמיים קיבלו מעמד אוניברסיטאי בשנת 1966.
האוניברסיטה מחולקת לארבע פקולטות וכל פקולטה מחולקת לחוגים שונים:
אוניברסיטת באפלו היא אוניברסיטה ציבורית בבאפלו שבמדינת ניו יורק בארצות הברית, אחת מהאוניברסיטאות המרכיבות את מערכת אוניברסיטת המדינה של ניו יורק (SUNY).
האוניברסיטה הוקמה ב-1846 ולומדים בה כ-32,000 סטודנטים בכ-13 בתי ספר, מה שהופך אותה לאוניברסיטה הציבורית הגדולה ביותר במדינה.
האוניברסיטה חברה באיגוד האוניברסיטאות האמריקניות (AAU) ובאיגוד אוניברסיטאות המחקר (URA).
מבין בוגריה הידועים של האוניברסיטה ניתן למנות את טיילור קולדוול, בראם כהן, מוחמד עבדאללהי מוחמד וג'נין פירו.
אוניברסיטת באפלו הוקמה כקולג' פרטי לרפואה בשנת 1846 בתמיכתו של נשיא ארצות הברית מילרד פילמור (בכך היא אחת האוניברסיטאות היחידות, ביחד עם אוניברסיטת וירג'יניה שנוסדו על ידי נשיאים).
בשנת 1891 החלו לימודי משפטים.
בשנת 1915 הוקם הקולג' לאמנויות ומדעים.
בשנת 1956 הוקם בית הספר להנדסה אזרחית ובשנת 1962 האוניברסיטה הפכה לציבורית כאשר מושל ניו יורק נלסון רוקפלר הוביל את הרכישה.
בית הספר לעבודה סוציאלית (1924)
בית הספר למוסמכים בחינוך (1931)
בית הספר לאדריכלות ותכנון (1969)
בית הספר לבריאות הציבור ומקצועות הבריאות (2003)
דירוג QS לאוניברסיטאות: מקום 491= (2024)
אוניברסיטת בודפשט לטכנולוגיה וכלכלה (בהונגרית: Budapesti Műszaki és Gazdaságtudományi Egyetem) היא אוניברסיטה ציבורית בעיר בודפשט שבהונגריה.
האוניברסיטה נוסדה בשנת 1782, מה שהופך אותה לאוניברסיטה הטכנית הוותיקה בעולם.
היה המכון הראשון באירופה שהכשיר מהנדסים ברמת אוניברסיטאית.
נכון ל-2020, לומדים באוניברסיטה כ-20,000 סטודנטים, והיא המוסד הטכני הגדול במדינה אשר מעניק 70% מתארים ההנדסיים בהונגריה.
34 מחברי הסגל הם חברי האקדמיה ההונגרית למדעים.
באוניברסיטת בודפשט פועלות יותר מ-110 מחלקות ומכונים במסגרת שמונה פקולטות עם כ-1,100 מרצים וכ-400 חוקרים.
מתוך 20,000 הסטודנטים, כ-14,00 מגיעים מכ-50 מדינות מחוץ להונגריה (בעיקר ארצות הברית, גרמניה והממלכה המאוחדת).
הלימודים מתקיימים בכחמש שפות: הונגרית, אנגלית, גרמנית, צרפתית ורוסית.
אוניברסיטת בודפשט לטכנולוגיה וכלכלה לוקחת חלק בוועידת בתי הספר האירופיים לחינוך ומחקר הנדסי מתקדם ובארגון האוניברסיטאות העולמי.
מבין בוגרי האוניברסיטה הידועים ניתן למנות את ארנה רוביק, מקס שפטר, אלפרד האיוש, תיאודור פון קרמן, דונאט באנקי, פאול ארדש, וחתני פרס נובל ג'ורג' אולה, יוג'ין ויגנר, דניס גאבור.
אוניברסיטת בודפשט לטכנולוגיה וכלכלה נוסדה בשנת 1782 על ידי יוזף השני, קיסר האימפריה הרומית הקדושה כ-Institutum Geometricum.
באותה תקופה היא הכינה מומחים בתחום הנדסה אזרחית.
בשנת 1872 האוניברסיטה של קייסר יוזף קיבלה עצמאות מלאה והוענקה לה זכות לתת תעודות בהנדסה לאחר חמש שנות לימוד.
באותה תקופה בנוסף לפקולטה להנדסה אזרחית הוקמו פקולטות להנדסה כימיה, הנדסת מכונות וארכיטכטורה.
בשנת 1910 האוניברסיטה עברה למיקומה הנוכחי בסמוך לנהר הדנובה בעיר.
בשנת 1925 החלו לימודי נשים.
בתקופה זו המוסד לקח חלק משמעותי בתהליך בתיעוש של הונגריה.
בשנת 1949 הוקמה פקולטה להנדסת חשמל.
בשנת 1955 הוקמה הפקולטה להנדסת תחבורה.
בשנה שלאחר מכן, רבים מן הסטודנטים במוסד הובילו את המרד ההונגרי.
בשנת 1998 הוקמה הפקולטה למדעי הטבע והפקולטה למדעי הכלכלה והחברה.
דירוג QS - מיקום 250 (הפקולטה להנדסת מכונות)
אוניברסיטת באקו (באזרית: Bakı Dövlət Universiteti, או בראשי תיבות: BSU) היא אוניברסיטה ציבורית הממוקמת בבאקו, אזרבייג'ן.
האוניברסיטה, שהוקמה בשנת 1919 על ידי הפרלמנט של הרפובליקה הדמוקרטית של אזרבייג'ן, החלה לפעול בפקולטות להיסטוריה ופילולוגיה, פיזיקה ומתמטיקה, ומשפטים ורפואה, עם הרשמה ראשונית של כ-1,094 סטודנטים.
מבין בוגריה הידועים של האוניברסיטה ניתן למנות את היידאר אלייב, לב לנדאו ואלדניז ממדוב.
בשנת 1930 הורתה הממשלה לסגור את האוניברסיטה בהתאם לארגון מחדש של ההשכלה הגבוהה, והאוניברסיטה הוחלפה במכון הפדגוגי העליון.
עם זאת, בשנת 1934 הוקמה האוניברסיטה מחדש, והמשיכה לעבוד במהלך שנות מלחמת העולם השנייה וחוותה מחסור בחברי סגל.
במלאת 40 שנה בשנת 1959 כבר היו באוניברסיטה 13 פקולטות.
נכון לשנת 2020 פועלות באוניברסיטה כ-16 פקולטת ושני מכוני מחקר.
BSU היא האוניברסיטה היחידה במדינה המדורגת על ידי ארגוני דירוג בינלאומיים, כגון דירוג שאנגחאי.
אוניברסיטת בקינגהאם ) היא אוניברסיטה פרטית ללא מטרות רווח בבקינגהאם, בקינגהאמשייר, אנגליה והוותיקה ביותר מבין שש האוניברסיטאות הפרטיות במדינה.
האוניברסיטה נוסדה בתור המכללה האוניברסיטאית בבקינגהאם (University College at Buckingham (UCB)) ב-1973, והתחילה לקבל סטודנטים ב-1976. היא קיבלה אמנה מלכותית המעניקה לה מעמד של אוניברסיטה ב-1983 ובכך הפכה לאוניברסיטה הפרטית הראשונה שמוקמת בבריטניה מאז 1919. פקולטות האוניברסיטה מציעות תוארי "בוגר אוניברסיטה", "מוסמך אוניברסיטה" ודוקטורט.
פעילות האוניברסיטה ממומנת כולה על ידי שכר הלימוד של הסטודנטים או על ידי תרומות והיא אינה מקבלת מימון ישיר מהמדינה.
יש לאוניברסיטה מעמד רשמי כמוסד צדקה ללא מטרות רווח המוקדש למטרות המחקר והחינוך.
נכון ל-2021, באוניברסיטה לומדים 3,430 סטודנטים.
האוניברסיטה הייתה קשורה קשר הדוק למרגרט תאצ'ר, שכשרת החינוך פיקחה על הקמת המכללה האוניברסיטאית ב-1973, וכראש הממשלה הייתה גורם מרכזי בהפיכתה לאוניברסיטה ב-1983. כאשר פרשה תאצ'ר מהפוליטיקה ב-1992, מונתה לנשיאת האוניברסיטה השנייה, משרה בה החזיקה עד 1998.
מאז 2004, סטודנטים באוניברסיטה זכאים להלוואות מ הממשלתית, מה שהוביל לעלייה במספר הסטודנטים הבריטיים באוניברסיטה.
ב-24 בפברואר 2020, מונתה לתפקיד נשיאת האוניברסיטה.
מאז אוקטובר 2020, סגן הנשיא הוא פרופסור ג'יימס טולי.
אוניברסיטת בחריין היא אוניברסיטה ציבורית בבחריין.
האוניברסיטה הוקמה בצו מלכותי ב-1986, וכיום היא המוסד האקדמי הגדול והנחשב ביותר בבחריין, עם שלושה קמפוסים (סאח'יר, עיסא, וסלמניה) ויותר מ-30,000 סטודנטים רשומים.
האוניברסיטה הוקמה בשנת 1986 כתוצאה מצו אמירי שהביא למיזוגן של שתי מכללות ציבוריות: פוליטכניק המפרץ (שהוקמה ב-1968), והמכללה האוניברסיטאית לאמנויות, מדעים וחינוך (שהוקמה ב-1979).
האוניברסיטה מתוקצבת על ידי ממשלת בחריין בסך של כ-110 מיליון דולר לשנה מתקציב הממשלה.
האוניברסיטה חברה באיגוד הבין-לאומי של אוניברסיטאות ובפדרציית האוניברסיטאות של העולם האסלאמי.
הקמפוס הראשי נמצא באזור סאח'יר, ומשתרע על שטח של מעל ל-100 אלף מ"ר.
קמפוס זה מאכלס את כל הפקולטות, למעט הפקולטות למדעי הבריאות ולהנדסה.
הפקולטה למדעי הבריאות שוכנת בקמפוס הממוקם בסמוך למתחם הרפואי של סלמניה, והמכללה להנדסה שוכנת בקמפוס לצד הפוליטכניון של בחריין.
בסך הכול, האוניברסיטה מכילה כ-66 בניינים, 240 כיתות לימוד, 183 מעבדות, ושלושה חדרי כושר.
הגדולה מביניהן – הספרייה המרכזית, מחזיקה בכ-250,000 ספרים, וכן כוללת גם גישה למסד הנתונים של הספרייה הבריטית.
בית הספר לחינוך גופני ופיזיותרפיה
בית הספר למורים בבחריין (BTC)
בית הספר להנדסה (עיסא טאון)
האוניברסיטה מציעה יותר מ-102 תוכניות אקדמיות, כולל 42 תוכניות לתואר ראשון, 39 תוכניות לתואר שני, 10 תוכניות דוקטורט ו-11 תוכניות לתעודות עמיתים.
האוניברסיטה מקבלת כ-15,000 סטודנטים בשנה, 80% מהם מתחילים בספטמבר.
קריטריוני הקבלה של האוניברסיטה דורשים בדרך כלל ציון תיכון של 70%, בנוסף לקריטריונים נוספים הנדרשים על ידי הפקולטות.
מאז 1986 התפרסמו יותר מ-5,000 מאמרי מחקר וספרים של סגל האוניברסיטה, כשמקורם של 80% מהם הוא מהפקולטות למדעים ולהנדסה.
האוניברסיטה מקצה כ-11 מיליון דולר בשנה למחקר, ומחזיקה בכ-38 חוקרים במסגרת האקדמיה, הפועלים במשרה מלאה.
מאז הקמת האוניברסיטה פורסמו יותר מ-500 עבודת מאסטר.
האוניברסיטה מדורגת באופן עקבי כראשונה מבין האוניברסיטאות במדינה, ובמקום ה-23 מבין האוניברסיטאות הערביות.
לפי דירוג QS של אוניברסיטאות בעולם לשנת 2020, האוניברסיטה מדורגת בטווח המקומות שבין 801 ל-10,000.
סלמאן בן איברהים אל-חליפה, נשיא קונפדרציית הכדורגל של אסיה
מוחמד עלי חסן עלי, חבר המועצה המייעצת של בחריין
אוניברסיטת ברנדייס היא אוניברסיטה פרטית אמריקאית.
האוניברסיטה הוקמה ב-1948, והיא ממוקמת בפינה הדרום מערבית של וולת'ם שבמדינת מסצ'וסטס, 14 ק"מ מערבה מבוסטון.
אף שמדובר באוניברסיטה קטנה וצעירה יחסית (בפרט בהשוואה לאוניברסיטאות ליגת הקיסוס), היא נהנית מיוקרה אקדמית רבה.
האוניברסיטה נקראת על שם לואי ברנדייס, משפטן אמריקני והשופט היהודי הראשון שהיה חבר בבית המשפט העליון של ארצות הברית.
האוניברסיטה הוקמה בתקופה שבה הופלו יהודים בקבלה ללימודים אקדמאיים בארצות הברית בשל דתם, בחלק מהמקומות בהקצאת כמות מקסימלית של סטודנטים יהודיים.
למשל, אוניברסיטת הרווארד הקצתה מכסה מקסימלית של 10%.
בהתאם הוחלט על הקמת אוניברסיטה ללא אפליה ומכאן גם שילוב המלה "אמת" בעברית בלב סמל האוניברסיטה.
נכון ל-2006, כמחצית הסטודנטים הלומדים באוניברסיטה היו יהודים.
רוב מוחלט של התורמים יהודים אף הם.
בקמפוס של האוניברסיטה שוכן המרכז הלאומי לקולנוע יהודי.
ב-2010, היו רשומים באוניברסיטה כ-3,300 סטודנטים לתואר ראשון וכ-2,100 סטודנטים לתואר שני ושלישי.
ב-2012 פעלו באוניברסיטה כ-560 חברי סגל אקדמי.
האוניברסיטה חברה באיגוד האוניברסיטאות האמריקניות (AAU) וב (NAICU).
נשיא האוניברסיטה הוא , פרופסור לגאוגרפיה שכיהן בעבר כנשיא מידלברי קולג'.
לפניו כיהן בתפקיד פרדריק לורנס (בין השנים 2011–2017), פרופסור למשפטים, ולפניו היה נשיא האוניברסיטה (בין השנים 1994–2010) פרופסור יהודה ריינהרץ, אשר נולד בחיפה וקיבל דוקטורט במדעי היהדות מברנדייס ב-1972.
באוניברסיטת ברנדייס פועלים מספר בתי ספר:
הקולג' לאמנות ומדעים: בבית הספר נלמדים תחומי המדעים, מדעי החברה, מדעי הרוח ואמנויות.
בין המקצועות הנלמדים נכללים מתמטיקה, ביוכימיה, ביולוגיה, כימיה, מדעי המחשב, לימודים קלאסיים, כלכלה, מזרח אסיה, היסטוריה, לימודי סביבה, אסלאם ומזרח תיכון, בלשנות, פוליטיקה, פסיכולוגיה, סוציולוגיה, לימודי נשים ומגדר.
בית הספר ללימודים מתקדמים באמנויות ומדעים: בבית הספר מתקיימות תוכניות לתואר מוסמך ודוקטורט במדעים מדויקים, מדעי החברה ואמנות.
בית הספר הלר למדעי המדינה וניהול: בבית הספר מתקיימות תוכניות מוסמך במקצועות מנהל עסקים, מנהל מערכות בריאות, יישוב סכסוכים ומנהל ציבורי.
בית הספר הבינלאומי לעסקים: בבית הספר ניתן ללמוד מנהל עסקים לתואר ראשון, תואר שני בכלכלה, מנהל עסקים ואנליטיקה עסקית וכן תואר שלישי בכלכלה ופיננסים.
בית הספר ראב ללימודי קיץ והמשך: בית ספר ללימודי המשך.
מוצעים בו גם מסלולים מקוונים לתואר מוסמך.
בספריית גולדפרב בברנדייס יש יותר מ-1.6 מיליון כרכים ו-300,000 כתבי עת אלקטרוניים.
אוניברסיטת ג'ורג'טאון היא אוניברסיטת מחקר אמריקאית השוכנת בשכונת ג'ורג'טאון שבוושינגטון די.
ונחשבת בין המוסדות האקדמיים היוקרתיים והמובילים בארצות הברית ובעולם.
תנאי הקבלה לאוניברסיטת ג'ורג'טאון נחשבים גבוהים מאוד ואחוז הסטודנטים המתקבלים אליה הוא מהנמוכים בארצות הברית.
האוניברסיטה חברה בפורום מנהיגי האוניברסיטאות העולמי, חברה קבועה בקבוצת ה-T14, ארבע עשרה הפקולטות הטובות בארצות הברית בתחום המשפטים ונחשבת לאחת מאוניברסיטאות ה-Hidden Ivies .
באפריל 2024 דורגה האוניברסיטה ברשימת "ליגת הקיסוס החדשה" של מגזין פורבס.
האוניברסיטה נחשבת לאוניברסיטה הקתולית הוותיקה בארצות הברית וקשורה למסדר הישועי, אך מתנהלת באופן עצמאי על ידי חבר נאמנים ולא על ידי הכנסייה.
בוגרי האוניברסיטה מתבלטים בהתגייסותם לשירות הציבורי ובפרט למשרד החוץ ולשירותי המודיעין.
הישועים השתתפו בחיי האקדמיה של האוניברסיטה, הן כמלומדים והן כמנהלים, מאז 1805. עם זאת, הכנסייה אינה שולטת באוניברסיטה ובתכני הלימוד ורוב הסטודנטים בג'ורג'טאון אינם קתולים.
האוניברסיטה נוסדה בשנת 1789 כמוסד לימוד נוצרי ישועי, בשם ג'ורג'טאון קולג' על ידי הבישוף ג'ון קרול שראה צורך בהפצת חינוך בקרב האוכלוסייה.
אחד הסטודנטים הראשונים בקולג', ויליאם גאסטון, נבחר לקונגרס בשנת 1813, ובשנת 1814 הוביל מהלך להכרה רשמית של ארצות הברית במוסד ובזכותו להעניק תארים אקדמאיים.
המוסד נבנה בתקופת העבדות בארצות הברית, וכוח העבודה שבנה אותה בתחילתה היו עבדים.
מימון נרחב לבנייה ותחזוקה של האוניברסיטה הגיע ממכירה של 272 בני אדם: גברים, נשים וילדים, ממוצא אפרו-אמריקאי, לעבדות, בשנת 1838, בסכום המתקרב כיום לשלושה מיליון דולר.
הגילוי על המקור הכספי להקמת אוניברסיטת ג'ורג'טאון דווח לראשונה במאמר ב"ניו יורק טיימס" משנת 2016. לאחר רעש ציבורי ותקשורתי מתמשך, בשנת 2017 הכירה האוניברסיטה בפעם הראשונה באופן רשמי בעוול מצידה, בפרסום ושידור התנצלות רשמית.
הדבר הציב תזכורת לא מחמיאה להיסטוריית העבדות בארצות הברית.
האב פטריק הילי כיהן כנשיא ג'ורג'טאון קולג' משנת 1874 עד שנת 1882 ולזכותו נזקפת ההחלטה להעניק למוסד מעמד אוניברסיטה.
הילי, שנולד במעמד של עבד במדינת ג'ורג'יה (אביו היה בעל אחוזה ואמו שפחה ממוצא מעורב), שם דגש על לימודי המדעים במוסד ואף בנה בניין חדש ובו מעבדות, ספרייה, כיתות לימוד ומעונות.
בנין זה נקרא על שמו: "היכל הילי" והוא אתר מורשת היסטורי בארצות הברית.
עם זאת, באותה תקופה עדיין לא היו רשאים סטודנטים שחורים או צבעוניים ללמוד בקמפוס.
חותם האוניברסיטה חותם האוניברסיטה מורכב מנשר המחזיק ברגלו האחת גלובוס, המסמל השכלה והגיון וברגלו השנייה צלב, המסמל את האמונה הנוצרית.
מוטו האוניברסיטה: "שניים שהם אחד" מסמל שאין סתירה מהותית בין הענקת הידע והלימוד הרציונלי לבין הדת.
בנוסף, בחותם האוניברסיטה מופיע המשפט: ג'ורג'טאון קולג' על גדות נהר הפוטומק במרילנד ומסמל את העובדה שהאוניברסיטה נוסדה עוד טרם הקמת מדינת וושינגטון דיסי ב-1802. עוד בחותם, מופיעים שישה עשר כוכבים המקיפים את הנשר ומסמלים את 16 המדינות שהיו קיימות בארצות הברית בתקופה הרלוונטית.
בתחתית החותם מופיעים שני ענפים שלובים זה בזה: ענף עץ הזית, המסמל שלום וענף עץ האלון המסמל חוזק ועצמאות.
בשנת 1850 החלה לפעול בבניין בצפון מערב וושינגטון הפקולטה לרפואה זאת בעקבות פניית ארבעה רופאים לנשיא האוניברסיטה ג'יימס ריידר.
רופאים אלה היו המרצים הראשונים בפקולטה.
בשנת 1898 הוקם בית חולים באוניברסיטה שהאחיות בו היו נזירות ממסדר סיינט פרנסיס כמו כן סיפחה האוניברסיטה את מכללת רפואת השיניים של וושינגטון בשנת 1901 ובשנת 1903 הקימה בית ספר לאחיות על מנת לספק אחיות לבית החולים שהתרחב והיה מעבר ליכולת הנזירות לנהלו.
בשנת 1930 עקרו הפקולטה לרפואה והפקולטה לרפואת שיניים לתוך הקמפוס.
בשנת 1870 החלה לפעול הפקולטה למשפטים; הנחשבת לאחת היוקרתיות בעולם והחברה באופן מסורתי בקבוצת ה-T14 (ארבע עשרה הפקולטות למשפטים הטובות בארצות - הברית).
תוכנית המוסמך של הפקולטה (LL.M) במיסים מדורגת מספר 2 במדינה ונחשבת לאחת התוכניות הסלקטיביות והיוקרתיות בעולם בתחום זה.
בשנת 2017 ו-2018 דורג בית הספר למשפטים בג'ורג'טאון במקום ה-6 בעולם על-פי דירוג שנגחאי (ובמקום ה-7 בשנת 2019).
בשנת 1919 הוקם בית הספר ליחסים בינלאומיים בעקבות הלקחים שנלמדו ממלחמת העולם הראשונה.
המלחמה חשפה מחסור במוסדות שילמדו דיפלומטיה.
עוד במהלך המלחמה ניצלו נשיא האוניברסיטה ג'ון קרידין ואדמונד וולש את ההזדמנות ועמלו על הקמת בית ספר שילמד תחומים אלה.
בית ספר לשפות ובית ספר למנהל עסקים הוקמו בשנת 1949 ו־1957 בהתאמה זאת כחלק מהתפתחות המסחר והעסקים הבין-מדיניים.
אירועים היסטוריים והשפעתם על האוניברסיטה
מלחמת האזרחים השפיעה רבות על האוניברסיטה.
בשנת 1861, עם ההודעה על פרישת 11 מדינות הדרום מארצות הברית, החלו קרבות אגרופים וגילויי אלימות קשים בקמפוס בין סטודנטים התומכים בצפון לבין הרוב שתמך בדרום.
בהמשך התגייסו למלחמה 1,141 מתלמידיה.
מתוכם רוב מוחלט, 925 תלמידים, התגייסו לצבא הקונפדרציה, 216 לצבא האיחוד, והיא התרוקנה מתלמידיה.
בחודש מאי 1861 נתפס הקמפוס על ידי צבא הצפון, הולאם, וחיילים רבים שוכנו בו.
לאחר מכן הוסבה האוניברסיטה לבית חולים צבאי עד פברואר 1863. עם תום המלחמה הפכו הצבעים אפור וכחול לצבעיה הרשמיים של המכללה כסמל לאיחוד בין צבא הצפון לצבא הדרום.
בשנות ה־20 וה־30 של המאה ה־20 נבנו מתקנים חדשים לאוניברסיטה.
הבנייה נמשכה חרף המשבר הכלכלי שלא פגע באוניברסיטה קשות בזכות החלטות פיננסיות נבונות.
מלחמת העולם השנייה השפיעה רבות על האוניברסיטה.
רצונם העז של רבים מצעירי ארצות הברית להתגייס לצבא גרם לירידה ניכרת בהרשמת סטודנטים.
עם זאת בשנת 1943 בחר הצבא באוניברסיטה (יחד עם כמה מוסדות לימוד נוספים) לאירוח תוכניות אימון מיוחדות לאנשי צבא, כך שיותר מ־75% מהסטודנטים בשנה זו ובבאה אחריה היו אנשי צבא.
לאחר המלחמה ניצלו רבים מהמשוחררים את מענקי השחרור להשכלה גבוהה, מבנים ארעיים הוכשרו ללימודים ומגורי סטודנטים; ולאחר מכן הוקמו מבנים חדשים רבים.
בין השנים 1952 ל־1964 עברה האוניברסיטה "מתיחת פנים" שכללה רפורמות כלכליות.
בשנת 1950 ביטל נשיא האוניברסיטה לורנס גורמן את ההפרדה הגזעית באוניברסיטה, והסטודנט סמואל הלסי ג'וניור היה האדם השחור הראשון שלמד לתואר ראשון באוניברסיטה.
בשנת 1969 מינתה אוניברסיטת ג'ורג'טאון את חבר הדירקטוריון השחור הראשון, מאז פטריק פרנסיס הילי .
אף שהיו סטודנטיות (נשים) שהתקבלו ללימודים בנפרד בבתי הספר המקצועיים כמו בית הספר לסיעוד עוד במאה ה-19, קבלת נשים לתואר ראשון במשותף עם גברים, החלה בשנת 1969.
שנות השמונים של המאה ה-20 היו תקופה של צמיחה ושגשוג באוניברסיטה שהתרחבה שוב ומעמדה האקדמי נסק.
בשנת 1988 לאחר חגיגות ה־200 שנמשכו שנה שלמה העביר נשיא האוניברסיטה טימותי הילי את השרביט לליאו דונובן שכיהן בתפקיד עד שהוחלף על ידי ג'ון דג'ויה שהוא הנשיא כיום.
מנהיגים רבים בארצות הברית ובעולם למדו במוסד.
שלמה ארגוב, שגריר ישראל בממלכה המאוחדת, שניסיון ההתנקשות בו סימן את פריצת מלחמת לבנון הראשונה, היה בוגר המוסד משנת 1952.
כמו כן, במהלך השנים הוזכר בית הספר למשפטים במספר סדרות טלוויזיה מצליחות; בין הבוגרים הפיקטיביים: גיבורי הסדרה האישה הטובה עורכי הדין אלישיה פלורק ווויל גארדנר, אוליביה פופ - סקנדל, הארמון ראב - ג'אג, צ'ארלי יאנג - הבית הלבן.
לאוניברסיטה 23 מועדוני ספורט בענפים שונים.
המועדונים מתחרים במחלקה הראשונה של ליגת המכללות.
News & World Report" מיקם את תוכנית הספורט של האוניברסיטה בין ה-20 הטובות ביותר בארצות הברית.
מעל מאה מתלמידי התוכניות הספורטיביות החלו בקריירה מקצוענית לאחר ששיחקו באוניברסיטה.
מועדוני הספורט זכו באליפות החטיבה הראשונה של ליגת המכללות פעם אחת כקבוצה, ו-23 אליפויות אישית לספורטאי האוניברסיטה.
קבוצות הספורט של ג'ורג'טאון קרויות "הויאס" ("Hoyas"); והקמע שלהן הוא כלב בולדוג אנגלי בשם ג'ק.
קבוצת הכדורסל של האוניברסיטה זכתה באליפות המכללות בכדורסל ב-1984. הקבוצה מחזיקה במספר האליפויות הרב ביותר בליגת ביג איסט (Big East), שמונה אליפויות לאורך השנים.
כמו כן, הופיעה 30 פעמים בטורניר אליפות המכללות בכדורסל.
בין בוגרי תוכנית הכדורסל של האוניברסיטה סליפי פלויד, פטריק יואינג, דיקמבה מוטומבו, אלונזו מורנינג, אלן אייברסון, ג'ף גרין ורוי היברט.
אוניברסיטת גאורג אוגוסט בגטינגן היא אוניברסיטת מחקר ציבורית הנקראת על שמו של מייסדה ג'ורג' השני מלך בריטניה, דוכס הנובר.
האוניברסיטה, השוכנת בעיר גטינגן שבסקסוניה התחתונה, נוסדה ב-1734 ופתחה את שעריה ב-1737. האוניברסיטה חברה ב-U15 (אוניברסיטאות בגרמניה), בגילדת האוניברסיטאות האירופאיות עתירות המחקר, באיגוד האוניברסיטאות האירופאיות ובקבוצת קוימברה.
תהפוכות פוליטיות רבות שזורות בתולדות האוניברסיטה: מספר התלמידים שהיה 1547 ב-1823 הצטמצם לכ-860 בעקבות מעורבותם של המורים והתלמידים בתנועות פוליטיות שהתנגדו לשלטון.
שבעה פרופסורים הודחו ב-1837 בגלל המחאה כנגד ביטול החוקה הליברלית של 1833.
אביב העמים של 1848 הפך את המגמה.
ממשלת פרוסיה, שסיפחה את הנובר ב-1866, הוסיפה לטפחה ולקדמה.
ב-1903 שב מספר התלמידים ל-1529, ועל הוראתם הופקדו 121 מורים.
בעשורים הראשונים של המאה העשרים הייתה האוניברסיטה למובילה עולמית בתחום האווירודינמיקה והידרודינמיקה תחת הנהגתו של לודוויג פרנדטל.
בתקופה שקדמה לעליית הנאציזם נהנתה האוניברסיטה ממוניטין בין-לאומי ניכר, שנבע ממספר רב של אישים בולטים שחבשו את ספסל הלימודים או לימדו בה, בהם זוכי פרס נובל רבים, מנהיגים כאוטו פון ביסמרק, אנשי רוח וסופרים כהיינריך היינה והאחים גרים; מדענים בולטים מקרל פרידריך גאוס ועד אנריקו פרמי.
תור הזהב שראתה האוניברסיטה בסוף המאה ה-19 וראשית המאה העשרים בא לקצו עם עלייתה של המפלגה הנאצית לשלטון.
ב-1933, על רקע הפגנות אלימות של סטודנטים נאצים, ובעקבות חקיקת החוק לשיקום שירות המדינה המקצועי על ידי המפלגה הנאצית, פוטרו מהאוניברסיטה או ברחו מפני הסכנה מדענים יהודים רבים ובכללם ג'ון פון נוימן, אדוארד טלר, יוג'ין ויגנר, ג'יימס פרנק, יעקב פולוצקי, אוטו טפליץ ומקס בורן.
בעיקר נפגעו ענפי הפיזיקה והמתמטיקה.
המסורת הכבירה של גטינגן במתמטיקה, שכללה מלבד גאוס גם את ברנהרד רימן, פליקס קליין, דויד הילברט ואמי נתר, נשברה על ידי הנאצים, שכן רבים מהמרצים בגטינגן היו יהודים או שנישאו ליהודיות.
מסופר כי כשנה לאחר מכן שאל שר התרבות הנאצי ברנהרד רוסט את דויד הילברט "מה מצב המתמטיקה בגטינגן כעת, מששחררנו אותה מההשפעה היהודית?", והילברט ענה "מתמטיקה בגטינגן?
כמה מהפיזיקאים שהוכרחו לנוס מגטינגן מצאו מקלט בארצות הברית ואף השתתפו בפרויקט מנהטן.
מאז לא שבה האוניברסיטה למעמד שהיה לה במתמטיקה ובפיזיקה.
עם בוגריה נמנה גרהרד שרדר, קנצלר גרמניה לשעבר, ועם חוקריה נמנים זוכי פרס נובל, ובהם מנפרד אייגן.
מוסדות נוספים הקיימים בעיר ומקיימים קשרי גומלין הדוקים עמה הם ארבעה מכוני מחקר המאוגדים תחת מכון מקס פלאנק, ספריית המדינה והאוניברסיטה, בה נשמרים כתבי יד יקרי ערך, והאקדמיה למדעים.
ברחבי הקמפוס והעיר פזורים פסלים המנציחים את המפורסמים שבתלמידי האוניברסיטה ומוריה, כגון ביסמרק והבנקאי האמריקאי ג'יי.
אוניברסיטת דמשק היא האוניברסיטה הגדולה והוותיקה בסוריה, ומהגדולות בעולם הערבי כולו, עם 85,837 סטודנטים.
היא ממוקמת בדמשק, בירת המדינה.
לאוניברסיטה קמפוסים בערים נוספות בסוריה.
האוניברסיטה נוסדה בשנת 1923 ממיזוג של בית הספר לרפואה (שנוסד ב-1903) ושל בית הספר למשפטים (נוסד ב-1913).
עד לשנת 1958 שמה היה "אוניברסיטת סוריה", אולם שמה שונה לאחר ייסוד האוניברסיטה בחלב.
בהמשך הוקמו אוניברסיטאות גם בערים חומס, לטקיה, ודיר א-זור.
אוניברסיטת דמשק הייתה בין המוסדות האקדמיים המובילים בעולם הערבי, עד לעלייתו לשלטון של חאפז אל-אסד.
אולם הזנחת ההשכלה הגבוהה בסוריה בתקופת אל-אסד הביאה להתדרדרות רמת ההוראה באוניברסיטה זו.
בין השאר קיימת בה מחלקה להוראת השפה הערבית לסטודנטים זרים, מהמחלקות הגדולות מסוגה בקרב העולם הערבי.
האוניברסיטאות הסוריות מתהדרות בכך שרוב תוכניות הלימודים בהן נלמדות בשפה הערבית, דבר שאינו קיים בחלק מהאוניברסיטאות במדינות ערב.
הפקולטה לרפואה - נוסדה בשנת 1903.
פקולטה לרפואת שיניים - נוסדה בשנת 1921
הפקולטה לרוקחות - נוסדה בשנת 1903.
הפקולטה לטכנולוגיית מידע - נוסדה בשנת 1994.
הפקולטה להנדסה אזרחית - נוסדה בשנת 1961.
הפקולטה להנדסת מכונות והנדסת חשמל - נוסדה בשנת 1963.
הפקולטה לכלכלה - נוסדה בשנת 1956.
הפקולטה לאומנויות ומדעי הרוח - נוסדה בשנת 1928.
הפקולטה לחינוך - נוסדה בשנת 1946.
הפקולטה לחקלאות - נוסדה בשנת 1963.
הפקולטה לתורת המשפט האסלאמית - נוסדה בשנת 1954.
הפקולטה לאדריכלות - נוסדה בשנת 1960.
הפקולטה למדעי המדינה - נוסד בשנת 1979.
הפקולטה למשפטים - נוסד בשנת 1913.
באוניברסיטת דמשק פועלים מכוני מחקר בתחומים: מחקר ויישומי לייזר, פיתוח מנהלי, מחקרים סייסמולוגיים, המכון לשפות, מכון לתרגום ופרשנות.
והמכון לשפה הערבית המוכר כאחד ממרכזי לימוד השפה הערבית הטובים בעולם עבור דוברי שפות אחרות.
הסמל של אוניברסיטת דמשק בא לשקף את חשיבות המדע ואת הרצון האינסופי של האדם לידע כמו גם את תרומתה הייחודית של דמשק בהתפתחות המדע בעולם.
צבע הפטל בא לבטא את הפטל הדמשקני שהוא פרי שנמצא בעיקר בדמשק, ומבטא את הייחודיות של האוניברסיטה ממש כמו הפרי.
הצבע קיים גם בחתימתו של נשיא אוניברסיטת דמשק.
המנורה היא סמל הידע בתרבויות שונות, מקרינה את האור של הידע והמדע, עטופה בפסוק מהקוראן (סורה 20:114): "אמור ריבוני, הוסף לי דעת" שהוא המוטו של אוניברסיטת דמשק.
נכון לשנת 2024 האוניברסיטה לא נכנסה לדירוג במדד שנגחאי.
אוניברסיטת ברן היא אוניברסיטת מחקר ציבורית בעיר ברן שבשווייץ, הממומנת ונמצאת בפיקוחה של ממשלת הקנטון של ברן.
היא נוסדה ב־1834 ושפת ההוראה בה היא גרמנית.
בנייני האוניברסיטה מפוזרים ברחבי העיר אך בניין המנהלה וקבוצת הבניינים הגדולה ביותר שוכנים צפונית-מערבית למרכז העיר, סמוך לתחנת הרכבת.
באוניברסיטה לומדים מעל ל־19,000 סטודנטים וסטודנטיות בשמונה פקולטות - תאולוגיה, משפטים, רפואה, וטרינריה, כלכלה ומדעי החברה, מדעי הרוח, מדעים מדויקים ובפקולטה העוסקת בחינוך, חינוך גופני ובפסיכולוגיה.
בית החולים בברן מסונף לאוניברסיטה.
האוניברסיטה חברה בגילדת האוניברסיטאות האירופאיות עתירות המחקר וב־Swissuniversities.
דירוג QS לאוניברסיטאות - מקום 5 (2024)
אוניברסיטת דיוק היא אוניברסיטת מחקר פרטית הנמצאת בעיר דרהאם שבקרוליינה הצפונית, ארצות הברית.
דיוק נחשבת כאחת מהאוניברסיטאות היוקרתיות והמובילות ביותר בעולם, ובדירוג ה'וול סטריט ג'ורנל' בארצות הברית מדורגת במקום החמישי, עם אחוז קבלה של 5.7% בלבד.
על בוגרי האוניברסיטה נמנים נשיא ארצות הברית, 15 זוכי פרס נובל, שלושה זוכי פרס טיורינג, 50 זוכי מלגת רודס, 25 זוכי , 13 זוכי ושמונה זוכי , כמו גם אנשי ממשל ושופטים בכירים במערכת השירות הציבורי של ארצות הברית, לצד חוקרים בעלי שם, ו-14 מיליארדרים.
טריניטי קולג', המוסד שהיווה את התשתית להקמת האוניברסיטה, נוסד ב-1838 על ידי קווייקרים ונוצרים מתודיסטים.
ב-1924 הקים איל הטבק, ג'יימס ביוקנן דיוק, קרן למימון אוניברסיטה בדרהאם, ובה 40 מיליון דולר (531 מיליון דולר בערך של 2011).
לאחר סירוב של מוסד אחר להקים את האוניברסיטה בדרהאם, נודע לו כי בטריניטי קולג' בוחנים אפשרות להגדיל את המוסד, הוא פנה אל הנהלת המוסד והציע את תרומתו, הם נענו להקים את האוניברסיטה החדשה בדרהאם וזכו במימון הקרן.
בעקבות התרומה קבעה האוניברסיטה את שמה על שם אביו, .
בית הספר למנהל עסקים על-שם (1969)
דירוג QS לאוניברסיטאות: מקום 57 (2024)
לצד דירוג כללי מוביל, מספר בתי ספר לתארים מתקדמים בולטים במיוחד בדירוגים שונים לאורך השנים:
בית הספר למשפטים מדורג במקום ה-5 בארצות הברית.
בית הספר לרפואה מדורג במקום ה-3 בארצות הברית.
בית החולים האוניברסיטאי דיוק גם נחשב לאחד מהמוסדות הרפואיים המובילים בארצות הברית.
בית הספר לעסקים על שם פיוקווא של אוניברסיטת דיוק מדורג במקום ה-6 בארצות הברית.
לאוניברסיטת דיוק קבוצת פוטבול וקבוצת כדורסל מצליחות, אשר מכונות "", "השטנים הכחולים של דיוק".
קבוצת הכדורסל נחשבת לאחת המצליחות בטורניר המכללות אי פעם וצברה לה לאורך השנים תומכים ושונאים רבים אשר רואים בה נציגה של אמריקה האליטיסטית.
הקבוצה הגיעה להישגים מכובדים בטורנירי NCAA רבים בכדורסל, כאשר בשנים 1980 - 2022 מאמנה היה מייק ששבסקי.
כוכבי כדורסל רבים יצאו מהמכללה ובהם כריסטיאן לייטנר, גרנט היל, אלטון ברנד, שיין באטייה, קרלוס בוזר, לואול דנג, ג'יי.
רדיק, קיירי אירווינג וג'ייסון טייטום.
בנוסף, בדראפט 2019 נבחרו 3 שחקנים שיצאו מהאוניברסיטה בעשרת הבחירות הראשונות שלו.
השחקנים הם: זאיון ויליאמסון (בחירה מספר 1), אר.
בארט (בחירה מספר 3) וקאם רדיש (בחירה מספר 10).
אוניברסיטת גריגוֹל-רוֹבָּכּידזֶה (בגאורגית: გრიგოლ რობაქიძის სახელობის უნივერსიტეტი) היא אוניברסיטה פרטית בטביליסי גאורגיה ללימודי מדעי הרוח, מדעי החברה, מנהל עסקים, משפטים, עיתונאות ומורשת ורפואה.
האוניברסיטה נוסדה בשנת 1992 תחת השם אלמה מאטר, שנה לאחר שאושר החוק הקמתם של מוסדות חינוך פרטיים בגאורגיה.
בשנת 1994 החלו מרצים מארצות הברית וגרמניה להעביר הרצאות באוניברסיטה.
בשנת 1995 נוסד בית הספר לרפואת שיניים באוניברסיטה.
באותה שנה שונה שמה לשמה הנוכחי של האוניברסיטה, על שמו של הסופר והפובליציסט הגאורגי, גריגול רובכידזה, שחי בין השנים 1931-1962 בגלות בגרמניה הנאצית.
במרץ 2001, הכריז, פרויקט טמפוס TACIS (Tempus TACIS Project), על ייסודו של מרכז לאבטחת איכות אקדמית באוניברסיטת גריגול רובכידזה ובאוניברסיטה הממלכתית של בתומי, והחל ביישום התוכנית באוניברסיטת גריגול רובכידזה.
התוכנית הושלמה ביוני 2003. בתקופת התוכנית שימשו אוניברסיטת נוטינגהאם טרנט (Nottingham Trent University) מאנגליה, אוניברסיטת לונד משוודיה והאוניברסיטה הממלכתית של בתומי, כשותפים ומלווים לתוכנית ואף מנהלי התוכנית היו מאותן אוניברסיטאות אירופאיות.
יישום התוכנית השפיע בצורה משמעותית לא רק על אוניברסיטת רובכידזה אלא על כל מערכת ההשכלה הגבוה בגאורגיה.
המערכת הגאורגית שהייתה מבוססת על מערכת החינוך הסובייטית עברה לחשוב במונחים מערביים עם סטנדרטים אירופאיים.
הושם דגש מיוחד על השימוש באינטרנט והלימוד מרחוק באמצעותו.
הוגברו חילופי הסטודנטים עם מערב אירופה ועוד.
ב-19 במאי 2008 הכריזה האוניברסיטה על הצטרפותה לתוכנית האמריקאית ללימודים מרחוק.
האוניברסיטה מציעה התואר האקדמי בוגר אוניברסיטה (.B.A) במסלולים עתונאות טלוויזיה ורדיו, יחסי ציבור, מדעי השפה האנגלית, מדעי השפה הגרמנית, מדעי המשפט, מדעי החוק האירופאי, פיננסים, עסקים בינלאומיים, ניהול תיירות ומינהל ציבורי.
כמו כן מציעה האוניברסיטה את התואר מוסמך אוניברסיטה (.M.A) במסלולים עיתונאות טלוויזיה ורדיו, מדעי השפה האנגלית, מינהל ציבורי, פילוסופיה פוליטית, מנהל עסקים ורופא שיניים מוסמך.
אוניברסיטת ג'ון מורס היא אוניברסיטה בריטית הממוקמת בליברפול.
האוניברסיטה נקראת על שם איש העסקים ג'ון מורס שתרם סכומי כסף גדולים למוסד.
היא הוכרה כאוניברסיטה בשנת 1992 והצטרפה לשתי האוניברסיטאות הוותיקות יותר בעיר ליברפול.
נכון לשנת 2014 לומדים באוניברסיטת ג'ון מורס יותר מ-20,000 סטודנטים, מתוכם 17,835 תלמידי תואר ראשון.
בשנת 2007 כיהן דוקטור בריאן מיי, הגיטריסט של להקת קווין, כנשיא האוניברסיטה.
בשנת 2013 הוחלף מיי בבריאן לווסון.
האוניברסיטה הוקמה תחילה כמוסד ללימודי מכניקה ב-1823, ולאורך השנים התווספו אליה מספר קולג'ים סמוכים שהוקמו.
ב-1970 הוכר המקום כמוסד הפוליטכני של ליברפול.
מ-1892 עוסק המוסד גם בלימודים ימיים, בקולג' הימי של ליברפול שהוקם בו.
ב-1992 הוכר המוסד כאוניברסיטה והתווסף לו שם התורם, ג'ון מורס.
באוניברסיטת ג'ון מורס חמש פקולטות:
קמפוס העיר: הכולל את הפקולטה להנדסה, הפקולטה למדעים והפקולטה לחינוך, בריאות וקהילה.
קמפוס מאונט פלזנט: בו פועלת הפקולטה לאמנות ומדעי החברה ובית הספר למנהל עסקים.
קמפוס מארש: הקמפוס כולל מתקנים של הפקולטה לחינוך ואת רוב מתקני הספורט של האוניברסיטה.
ממוקם דרומית למרכז העיר ליברפול.
אוניברסיטת ג'ונס הופקינס היא אוניברסיטה פרטית בבולטימור שבמרילנד, ארצות הברית.
ג'ונס הופקינס גם מפעילה קמפוסים ברחבי מרילנד, וושינגטון די.
היא מוערכת במיוחד בשל תוכניות הרפואה, בריאות, מדע ויחסים בינלאומיים שלה.
האוניברסיטה נקראת על שמו של היזם, מתנגד העבדות והנדבן , שהוריש 8,000,000 דולר בצוואתו בשנת 1873 לייסוד האוניברסיטה ובית החולים ג'ונס הופקינס.
הייתה זאת התרומה הגדולה ביותר בארצות הברית עד אותה עת, והיא שוות ערך ל-210,000,000 דולרים במונחים של 2024. האוניברסיטה פתחה את שעריה ב-22 בפברואר 1876, במטרה מוצהרת ל"עידוד המחקר וההתקדמות של חוקרים אינדיבידואליים, שבעזרת מצוינותם יקדמו את המדעים עליהם הם שוקדים, ואת החברה בה הם חיים".
ג'ונס הופקינס הייתה האוניברסיטה הראשונה בארצות הברית ששמה את הדגש על מחקר, ויישמה את מודל האוניברסיטאי הגרמני אותו פיתחו וילהלם פון הומבולדט ופרידריך דניאל ארנסט שליירמאכר.
ג'ונס הופקינס היא האוניברסיטה האמריקאית הראשונה שלימדה באמצעות סמינרים, במקום להתבסס בלעדית על הרצאות, כמו כן הייתה האוניברסיטה הראשונה באמריקה שהציעה לימודים לתארים ראשונים (בניגוד למערכת לימודים שנשענה על שבע האמנויות החופשיות בלבד).
בתור שכזו היוותה ג'ונס הופקינס דגם לרוב אוניברסיטאות המחקר הגדולות בארצות הברית, במיוחד לאוניברסיטת שיקגו.
לפי דירוג קרן המדע הלאומית, השקעותיה של ג'ונס הופקינס היו 1.49 מיליארד דולר במחקרי מדע, רפואה והנדסה בשנת העסקים 2006, דבר העושה אותה למוסד האקדמי המוביל בארצות הברית בהוצאות כוללות על מחקר ופיתוח השנה ה-29 ברציפות.
האוניברסיטה חברה באיגוד האוניברסיטאות האמריקניות (AAU), באיגוד אוניברסיטאות המחקר (URA) וב (NAICU)..
דירוג QS לאוניברסיטאות: מקום 28 (2024)
אוניברסיטת ג'יאו טונג שאנגחאי (בסינית פשוטה: 上海交通大学; בסינית מסורתית: 上海交通大學, פין-יין: Shànghǎi Jiāotōng Dàxué) הממוקמת בשאנגחאי, היא אחת האוניברסיטאות הגדולות והמשפיעות ברפובליקה העממית של סין ואחת מ-100 האוניברסיטאות המובילות בעולם.
האוניברסיטה נמצאת תחת ניהול עיריית שאנגחאי ומשרד החינוך הסיני (MOE).
אוניברסיטת שאנגחאי מורכבת מ-6 קמפוסים עם יותר מ-3,000 דונם.
האוניברסיטה חברה ברשת אוניברסיטאס 21, בברית אוניברסיטאות דלתא של יאנגצה , בברית העולמית של אוניברסיטאות טכנולוגיות ובליגת C9.
לאוניברסיטת שאנגחאי יש 34 בתי ספר/מחלקות, 12 בתי חולים מסונפים, 13 מכוני מחקר, 23 יחידות ו-5 מיזמים, עם 18,004 סטודנטים לתואר ראשון, 28,439 לתואר שני ו-1,858 סטודנטים בין-לאומיים.
סגל האוניברסיטה כולל 3,887 מרצים במשרה מלאה, 30 חברים באקדמיה הסינית למדעים (CAS) ו-27 חברים באקדמיה הסינית להנדסה (CAE).
האוניברסיטה מציעה 75 תוכניות לתואר ראשון המכסות 9 דיסציפלינות מרכזיות: כלכלה, משפטים, ספרות, מדע, הנדסה, חקלאות, רפואה, ניהול ואמנויות.
במהלך 128 שנות ההיסטוריה שלה, אוניברסיטת שאנגחאי חינכה יותר מ-400,000 כישרונות עבור המדינה והעולם.
דירוג אקדמי של אוניברסיטאות בעולם
משנת 2003 אוניברסיטת ג'יאו טונג שאנגחאי מפיצה את הדירוג האקדמאי של אוניברסיטאות בעולם, שמנתח את האוניברסיטאות הטובות בעולם לפי איכות הסגל (40%), תוצרי מחקר (40%), איכות ההוראה (10%) וביצוע מעשי לעומת מספר תלמידי האוניברסיטה (10%).
דירוג זה הוא בלעדי בתחום המחקר, בעיקר בתחום המדע הנסיוני.
דירוג QS לאוניברסיטאות – מקום 51 (2024)
אוניברסיטת דֵּבְּרֵצֵן היא אוניברסיטה הממוקמת בעיר דברצן שבהונגריה.
זהו המוסד להשכלה גבוהה הוותיק ביותר שקיים בהונגריה, מ־1538.
השכלה גבוהה הופיעה לראשונה בדברצן עם הקמת המכללה הקלוויניסטית שנוסדה ב-1538. במשך מאות שנים הייתה המכללה בסיס למוסדות של השכלה גבוהה בכל הונגריה.
בתחילת המאה ה-20 הוסבה המכללה לאוניברסיטה, והיא מקושרת מאוד לאוניברסיטה התאולוגית הרפורמית בדברצן.
ב-1908 נוסדה האקדמיה הקלוויניסטית למדעי הרוח, וב-1912 הוקמה האוניברסיטה ההונגרית המלכותית.
היא שילבה לימודי תאולוגיה, משפטים ואומנות וכן לימודי רפואה.
ההוראה החלה ב-1914 בבנייני המכללה הקלוויניסטית הישנה.
ב-1918 נחנכו בנייני בית הספר לרפואה, והקמפוס נבנה בשלמותו ב-1927.
ב-1921 נקראה האוניברסיטה על שם אישטוואן טיסה, ראש ממשלת הונגריה.
ב-1932 נחנך הבניין הראשי של האוניברסיטה.
זהו הבניין הגדול ביותר בעיר, והוא עוצב בסגנון אקלקטי ונאו בארוק.
הפקולטה למדעי הטבע נעשתה עצמאית ב-1949, ועברה לבניין הכימיה החדש ב-1970.
ב-1949 האוניברסיטה אורגנה מחדש על ידי השלטון הקומוניסטי.
המטרה החדשה של הארגון הייתה לפצל את האוניברסיטה לחלקים קטנים יותר, ברי השפעה פחותה, וכן להחליש את היחידות שלא ראו עין בעין את סדר היום הפוליטי של התקופה.
הפקולטה לתאולוגיה שבה למכללה הקלוויניסטית; הפקולטה לרפואה הפכה אוניברסיטה עצמאית, מצב ששב לקדמותו רק בשנת 2000; הפקולטה למשפטים חדלה לפעול, וצוות המרצים פוטר.
החוגים לשפות צרפתית, איטלקית, גרמנית והחוג לפילולוגיה קלאסית נסגרו, ואילו החוג לרוסית הורחב בצורה משמעותית.
ב-1956 הושבו חוגי השפות על כנם, מלבד איטלקית, שהושבה רק בשנות ה-90.
בשל קשיי הקבלה ללימודי רפואה בארץ, ישראלים רבים בוחרים ללמוד את מקצועות הרפואה בדברצן.
ספריית האוניברסיטה היא אחת הספריות הגדולות בהונגריה, ואחת משתי הספריות הלאומיות של המדינה.
מספר הרשומות בספרייה הוא מעל ששה מיליון.
אוניברסיטת יוהאן וולפגנג גתה בפרנקפורט אם מיין היא אוניברסיטה שנוסדה ב-1914 כאוניברסיטה של אזרחים, כלומר בעוד שהיא הייתה אוניברסיטת המדינה של פרוסיה הרי שהיא הוקמה ומומנה על ידי האזרחים האמידים והליברלים הפעילים של פרנקפורט, מאפיין ייחודי בתולדות האוניברסיטאות של גרמניה.
ב-1932 שמה הורחב וצורף שמו של אחד מילידי פרנקפורט המפורסמים ביותר, המשורר והסופר יוהאן וולפגנג פון גתה.
בראשית המאה ה-21, לומדים באוניברסיטה 38,000 סטודנטים בארבעה קמפוסים עיקריים.
האוניברסיטה ממוקמת בארבעה קמפוסים בפרנקפורט:
קמפוס בוקנהיים (Campus Bockenheim): מדעי החברה, פדגוגיה, פסיכולוגיה, מתמטיקה, מדעי המחשב, גאוגרפיה של האדם
קמפוס רידברג (Campus Riedberg): רוקחות, פיזיקה, כימיה, ביוכימיה, מדעי כדור הארץ וגאוגרפיה
קמפוס וסטאנד (Campus Westend): תאולוגיה, פילוסופיה, היסטוריה, פילולוגיה, ארכאולוגיה, משפטים, כלכלה ומנהל עסקים.
קמפוס נידרראד (Campus Niederrad): רפואה, רפואת שיניים, בית החולים האוניברסיטאי
מתקנים אחרים כוללים את קומפלקס הספורט האוניברסיטאי ב-Ginnheimer Landstraße בבוקנהיים, והביו-קמפוס שמאכסן את הגן הבוטני של האוניברסיטה ב-Palmengarten והיסטוריה של האמנות ב-Frankfurt-Hausen.
אוניברסיטת פרנקפורט נחשבה לפעמים כליברלית או נוטה לשמאל, והיה לה מוניטין של למדנות יהודית ומרקסיסטית (או אף יהודית-מרקסיסטית).
האוניברסיטה של פרנקפורט ידועה במכון למחקר חברתי (Institut für Sozialforschung) שנוסד ב-1924 והיה ביתה של אסכולת פרנקפורט שהעמידה משנה פילוסופית וחברתית.
כמה מן המלומדים הגדולים של אוניברסיטת פרנקפורט קשורים לאסכולה זו, ובהם תיאודור אדורנו, מקס הורקהיימר ויורגן הברמאס וכן הרברט מרקוזה, אריך פרום וולטר בנימין.
אישים אחרים שפעלו באוניברסיטה היו הסוציולוג קרל מנהיים, הפילוסופים פרנץ רוזנצוייג, מרטין בובר ופאול טיליך.
בתקופה הנאצית פוטרו כמעט שליש מן המרצים וסטודנטים רבים הודחו בשל סיבות גזעיות ופוליטיות, הרבה יותר מאשר בכל אוניברסיטה גרמנית אחרת.
אוניברסיטת גתה בפרנקפורט הייתה אחד המרכזים של תנועת הסטודנטים בגרמניה בשנות ה-60 של המאה ה-20 ושל מהומות הסטודנטים ב-1968.
בשנים האחרונות מתמקדת אוניברסיטת גתה במיוחד במשפטים, היסטוריה וכלכלה והיא יצרה מכונים חדשים כמו המכון למשפטים ומימון (Institute for Law and Finance) והמרכז למחקרים פיננסיים (Center of Financial Studies).
אחת מהשאיפות של האוניברסיטה היא להפוך לאוניברסיטה המובילה בגרמניה בתחום הפיננסים והכלכלה בהתחשב בקרבתה של האוניברסיטה למרכזים הפיננסיים של אירופה.
אוניברסיטת גתה ייסדה פרס בין-לאומי למחקר בכלכלה פיננסית – פרס הבנק הגרמני בכלכלה פיננסית (Deutsche Bank Prize in Financial Economics).
נכון לשנת 2025, 20 חוקרים מאוניברסיטת גתה זכו בפרס נובל ו-19 חוקרים זכו בפרס לייבניץ.
אוניברסיטת ג'ורג' וושינגטון היא אוניברסיטה פרטית השוכנת באזור ווסט אנד שבוושינגטון די.
סי., מחוז קולומביה שבארצות הברית.
האוניברסיטה קרויה על שמו של נשיא ארצות הברית הראשון, ג'ורג' וושינגטון, והוקמה ב-9 בפברואר 1821 בשם "The Columbian College in the District of Columbia", אך שמה שונה לשם הנוכחי בשנת 1904.
המיקום האורבני של האוניברסיטה במרכז וושינגטון די.
סי., הוא אידיאלי לחובבי הפוליטיקה וחיי העיר.
הקמפוס משתרע על פני שכונת פוגי בוטם, בסמוך למחלקת המדינה, לבית הלבן, ולמול.
סטודנטים לתארים מתקדמים ואחרים נדרשים להתגורר בקמפוס, והחל משנת הלימודים של 2018, הסטודנטים המתחילים נדרשים להתגורר גם הם בקמפוס.
נכון לשנת 2016 למדו באוניברסיטה כ-27,000 תלמידים.
האוניברסיטה מעניקה תארים אקדמיים, מתואר ראשון עד דוקטורט.
בתי ספר לתואר ראשון ותארים מתקדמים
פוליטיקאים, אנשי עסקים ואנשי צבא רבים הם מבוגרי האוניברסיטה, בין השאר ניתן למנות:
קולין פאוול - גנרל בצבא ארצות הברית ומזכיר ההגנה של ארצות הברית
לי מיונג-באק - נשיא קוריאה הדרומית בין השנים 2008–2013
מיכאיל סאקשווילי - נשיא גאורגיה בין השנים 2004–2014
ד"ר מייקל גריפין - מנהל נאס"א ה-11
דוד קליין - נגיד בנק ישראל השביעי
כמו כן למדו באוניברסיטה ג'קלין קנדי-אונאסיס, רעייתו של נשיא ארצות הברית ה-35, ג'ון פיצג'רלד קנדי ולורה בוש, רעייתו של נשיא ארצות הברית ה-43, ג'ורג' ווקר בוש.
אוניברסיטת גאלדט היא אוניברסיטה פרטית הממוקמת בוושינגטון די.
האוניברסיטה הוקמה ב-1864 והיא האוניברסיטה היחידה בעולם שתוכניות הלימודים והשירותים שלה מותאמים במיוחד לאוכלוסיית החרשים וכבדי השמיעה.
בתחילה למדו בו 12 חירשים ו-6 עיוורים.
ב-1864 אישר הקונגרס של ארצות הברית הוספת קולג' שיכול לתת תארים אקדמאיים.
האוניברסיטה נקראת על שם , מחלוצי החינוך לאנשים חירשים בארצות הברית.
שפות ההוראה הרשמיות באוניברסיטת גאלדט הן שפת הסימנים האמריקאית (ASL) ואנגלית כתובה.
למרות שאין דרישות מיומנות ספציפיות ב-ASL לקבלה לתואר ראשון, תנאי הקבלה לתארים גבוהים יותר דורשים דרגות שונות של ידע בשפה.
ב-6 במרץ 1988 פרצה באוניברסיטת גאלדט הפגנת סטודנטים במחאה על החלטת חבר הנאמנים למנות מועמדת שומעת לתפקיד הנשיא השביעי של האוניברסיטה, למרות שהתמודדו על התפקיד גם המועמדים החרשים אירווינג קינג ג'ורדן והארווי קורסון.
המחאה קיבלה כיסוי תקשורתי נרחב תחת השם "נשיא חירש עכשיו" ).
הסטודנטים, בגיבוי בוגרים, צוות וסגל, חסמו את שערי הקמפוס, שרפו בובות והעניקו ראיונות לעיתונות.
המחאה הסתיימה ב-13 במרץ 1988, לאחר שכל ארבע דרישות הסטודנטים נענו, כולל מינויו של אירווינג קינג ג'ורדן, לנשיא החירש הראשון של האוניברסיטה.
באוניברסיטה לומדים כ-1,572 סטודנטים, מתוכם כ-1,000 לתואר ראשון.
האוניברסיטה מקבלת מדי שנה עד 5% סטודנטים שאינם חירשים או כבדי שמיעה.
באוניברסיטה לומדים סטודנטים מכ-50 מדינות ברחבי העולם.
באוניברסיטה מועסקים 890 עובדים (נכון ל-2014) מתוכם 461 הם חירשים או כבדי שמיעה.
230 הם חברי סגל או מורים.
בנוסף ללימודים הגבוהים מפעילה האוניברסיטה בית ספר יסודי ובית ספר תיכון לאוכלוסיית החירשים.
ביזון, מועדון הספורט של אוניברסיטת גאלדט, הוא המועדון היחידי בארצות הברית בו המאמנים הם חרשים.
במועדון מתאמנות קבוצות נשים וגברים במקצועות כדורסל, שחייה, כדורעף, אתלטיקה, ריצת שדה ועוד המייצגות את האוניברסיטה בתחרויות מול אוניברסיטאות אחרות.
הרקדן החירש הישראלי אמנון דמתי מוזמן בתכיפות ל"אוניברסיטת גאלדט" למופעים בינלאומיים ויצירת כוריוגרפיות.
אוניברסיטת גֶ'גִ'יאַנְג (בסינית: 浙江大学 פין-ין: Zhèjiāng; באנגלית: Zhejiang University; בראשי תיבות: ZJU או Zheda), נקראת לפעמים ז'דה (Zheda) היא אוניברסיטה בין-לאומית בסין.
היא נוסדה בשנת 1897 ונחשבת מהוותיקות והיוקרתיות שבמוסדות ההשכלה הגבוהה בסין.
הקמפוס המרכזי ממוקם בהאנגג'ואו, כ-180 קילומטרים דרומית לשאנגחאי.
מערך הספרייה של האוניברסיטה מכיל כ-7 מיליון כרכים.
האוניברסיטה חברה בליגת C9, חברה בברית אוניברסיטאות דלתא של יאנגצה , חברה בהתאגדות אוניברסיטאות האוקיינוס השקט, חברה בהתאגדות אוניברסיטאות האוקיינוס השקט וחברה בפורום מנהיגי האוניברסיטאות העולמי.
הדיסציפלינות האקדמיות באוניברסיטה מחולקות לשבע פקולטות, שלכל אחת יש בתי ספר שונים:
הפקולטה מדעי החקלאות, החיים והסביבה
דירוג QS לאוניברסיטאות: מקום 47= (2024)
דירוג QS לאוניברסיטאות: מקום 6 (2024)
אוניברסיטת ג'ילין (בסינית: 吉林大学, פין-יין: Jílín Dàxué, באנגלית: Jilin University - סימול: JLU) היא אוניברסיטה מובילה בסין הכפופה למשרד החינוך.
לאוניברסיטה, הממוקמת בצ'אנגצ'ון, בירת פרובינציית ג'ילין שבצפון-מזרח סין, 7 קמפוסים בשישה מחוזות, אשר מכילים 39 מכללות שונות העוסקות בפילוסופיה, יחסים בינלאומיים, כלכלה, משפטים, ספרות, חינוך, היסטוריה, מדעים, הנדסה, חקלאות, רפואה, ניהול ומדעים צבאיים.
אוניברסיטת ג'ילין נחשבת לאחת המובילות בסין ומופיעה קבוע ברשימת "10 המובילות".
בשנת 1946, נוסדה כ"המכללה הצפון-מזרחית לניהול בחרבין" שבחיילונגג'יאנג.
אוניברסיטת ג'ילין מיזגה לתוכה אוניברסיטאות ומכללות רבות ואף שינתה את שמה מספר פעמים.
במאי 1948, התמזגה "המכללה הצפון-מזרחית לניהול" עם אוניברסיטת חרבין ושמה שונה ל"האקדמיה הצפון-מזרחית למדעים" בנובמבר 1948 היא עברה לשן-יאנג, ליאונינג ושמה הוחזר להיות "האקדמיה הצפון-מזרחית לניהול".
בשנת 1950 שונה שמה ל"האוניברסיטה הצפון-מזרחית העממית".
לאחר פרוץ מלחמת קוריאה, היא פונתה לצ'אנגצ'ון, ג'ילין.
בשנת 1958, שונה שמה ל"אוניברסיטת ג'ילין" (JLU).
בשנת 2000 סופחו אליה אוניברסיטת ג'ילין לטכנולוגיה, אוניברסיטת בת'ון לרפואה, אוניברסיטת צ'אנגצ'ון למדעים וטכנולוגיה ומכון צ'אנגצ'ון לדיוור וטלקומוניקציה.
בשנת 2003 הוקם קמפוס זהוהאי.
באוגוסט 2004 הפכה האוניברסיטה ללוגיסטיקה צבאית להיות אחד הקמפוסים של JLU.
אוניברסיטת דנובה התחתונה (ברומנית: Universitatea Dunărea de Jos) היא מוסד להשכלה גבוהה השוכן בעיר גאלאץ, ברומניה.
האוניברסיטה נוסדה בסתיו 1948, כשהוקמה הפקולטה להשבחת קרקע.
בשנים 1951, 1955 ו-1959 נוספו פקולטות בתחומי החקלאות, הפוליטכניקה והפדגוגיה.
עד 1990 אוניברסיטת גאלאץ הכינה מהנדסים בשישה תחומים שלמדינה היה עניין בהם והייתה יחידה בתחומים אלה ברומניה.
בצו מ-1974 צורפו לאוניברסיטה המכון הפדגוגי והמכון הפוליטכני ושמה שונה ל"אוניברסיטת דנובה התחתונה".
כעת פועלות במסגרת האוניברסיטה 16 פקולטות שונות.
הפקולטה לחינוך גופני וספורט מיוחדת במינה משום שיש בה מסלול ללימודי שחמט והכנת מדריכים ומחנכים בתחום השחמט.
אוניברסיטת גונזגה היא אוניברסיטה פרטית קתולית בעיר ספוקיין שבמדינת וושינגטון בארצות הברית.
האוניברסיטה נוסדה על ידי הישועים ב-1887 וקרויה על שמו של הקדוש אלויסיוס גונזגה.
האוניברסיטה מדורגת במקום הרביעי בדירוג האוניברסיטאות המקומיות של US News and World Report.
קמפוס האוניברסיטה משתרע על פני 131 אקרים של כרי דשא על גדות נהר ספוקיין וכולל 105 מבנים.
ב-1880 פעלה בצפון ארצות הברית (בשטחי מונטנה, איידהו ומדינת וושינגטון של היום) משלחת מיסיונרית בראשותו של כומר איטלקי ישועי.
המשלחת נועדה לפעול בקרב שבטים אמריקאים ילידים באזור, אך אט-אט החלה לספק שירותי דת, חינוך ורווחה גם למתיישבים שהגיעו לאזור מן החוף המזרחי.
מרכזה של המשלחת היה בספוקיין ושם החלה להקים מרכז חינוכי אזורי שכלל בית ספר על קרקע ליד מפלי ספוקיין שנרכשה מחברת הרכבות נורת'ן פסיפיק.
המתיישבים ביקשו מהישועים להקים במקום קולג' שימשוך לעירם החדשה סטודנטים מכל רחבי המערב ויהפוך אותה למרכז לימודי ורוחני.
הקמת המוסד החלה ב-1883 והוא נחנך ב-17 בספטמבר 1887 עם שבעה סטודנטים.
ב-1911 נחנכה הכנסייה המרכזית, כנסיית סנט אלויסיוס (St.
ב-1912 נחנך בית הספר למשפטים.
בית הספר למנהל עסקים נחנך ב-1921 ובית הספר לחינוך ב-1928. נשים התקבלו למוסד החל מ-1948.
האוניברסיטה מציעה 73 תחומי לימוד לתואר בוגר, 23 תחומים לתואר מוסמך ומעניקה תואר דוקטור בארבעה.
האוניברסיטה נחלקת לשישה בתי-ספר וקולג'ים:
בית ספר למנהל עסקים (School of Business)
תוכנית הבוגר של בית הספר מדורגת במקום השלישי במערב ארצות הברית.
תוכנית הבוגר של בית הספר מדורגת במקום ה-19 בארצות הברית.
תוכנית הכשר לאחיות להרדמה מדורגת במקום ה-18 בארצות הברית.
בית ספר למשפטים (School of Law)
האוניברסיטה נמצאת במחלקה הראשונה (Division I) של התאחדות ספורט הקולג'ים הלאומי (NCAA) בתחומים כדורסל, בייסבול, כדורגל (Soccer) וטניס לגברים ולנשים.
קבוצות הספורט של האוניברסיטה נקראות "הבולדוגים" (Bulldogs או Zags).
צבעיה הם כחול, אדום ולבן.
הסמל והקמע של קבוצות הספורט הוא בולדוג בשם ספייק (Spike the Bulldog).
אוניברסיטת גלאזגו היא אוניברסיטת מחקר ציבורית בעיר גלאזגו שבסקוטלנד.
האוניברסיטה נוסדה ב-1451 והיא אחת מארבע האוניברסיטאות העתיקות של סקוטלנד יחד עם אוניברסיטת אדינבורו, אוניברסיטת סנט אנדרוז ואוניברסיטת אברדין.
היא אחד מהמוסדות המייסדים של "קבוצת ראסל", ארגון אוניברסיטאות המחקר הבולטות בממלכה המאוחדת.
האוניברסיטה חברה באיגוד של אוניברסיטאות חבר העמים הבריטי, בקבוצת ראסל, ברשת אוניברסיטאס 21 ובגילדת האוניברסיטאות האירופאיות עתירות המחקר.
האוניברסיטה כוללת ארבעה קולג'ים בהם פועלים בתי ספר שונים:
בית הספר למדעי הרוח – כולל לימודי היסטוריה, ארכאולוגיה, לימודים קלאסיים, פילוסופיה, מידענות, לטינית, שפות קלטיות וגאלית סקוטית
בית הספר לשפות ולתרבות מודרנית – לימודי צרפתית, גרמנית, פורטוגזית, רוסית, ספרדית וספרות השוואתית